18. oktobris

**18. oktobris** ir gada 291. diena pēc Gregora kalendāra (292. garajā gadā). Līdz gada beigām ir atlikušas 74 dienas.

## Vārda dienas
Erlends, Rolanda, Rolands, Ronalds, Lūkass

## Notikumi
* 1797. gads — beidza pastāvēt Venēcijas Republika.
* 1817. gads — pieņemts pašreizējais Čīles karogs.
* 1867. gads — ASV pārņēma kontroli pār Aļasku, ko tā par 7,2 miljoniem ASV dolāru bija iegādājusies no Krievijas Impērijas.
* 1898. gads — ASV pārņēma savā kontrolē Puertoriko.
* 1908. gads — Beļģija anektēja Kongo Brīvvalsti.
* 1912. gads — beidzās Itāļu—turku karš.
* 1922. gads — dibināta raidorganizācija BBC.
* 1944. gads — Otrais pasaules karš: Sarkanā armija iegāja Čehoslovākijā.
* 1945. gads — Argentīnas virsnieks un politiķis Huans Perons apprecēja aktrisi Evu Peronu.
* 1954. gads — *[[Texas Instruments]]* prezentēja pirmo tranzistoru radio.
* 1967. gads — PSRS zonde *[[Venera-4]]* sasniedza Veneru un kļuva par pirmo kosmisko aparātu, kas mērījis citas planētas atmosfēru.
* 1991. gads — Azerbaidžāna pasludināja neatkarību no PSRS.
* 2020. gads — Bolīvijas prezidenta vēlēšanās uzvarēja Luiss Arse Katakora.

## Dzimuši
* 1239. gads — Ištvāns V (*V. István*), Ungārijas karalis (miris 1272. gadā)
* 1634. gads — Luka Džordāno (*Luca Giordano*), itāliešu gleznotājs (miris 1705. gadā)
* 1663. gads — Savojas princis Eižens (*Eugen von Savoyen*), austriešu karavadonis (miris 1736. gadā)
* 1697. gads — Kanaleto (*Canaletto*), itāliešu gleznotājs (miris 1768. gadā)
* 1777. gads — Heinrihs fon Kleists (*Heinrich von Kleist*), vācu rakstnieks (miris 1811. gadā)
* 1831. gads — Frīdrihs III (*Friedrich III*), Vācijas imperators (miris 1888. gadā)
* 1859. gads — Anrī Bergsons (*Henri Louis Bergson*), franču filozofs (miris 1941. gadā)
* 1882. gads — Mārtiņš Hartmanis, Latvijas armijas ģenerālis (miris 1941. gadā)
* 1898. gads — Lote Lēnja (*Lotte Lenya*), vācu/amerikāņu aktrise (mirusi 1981. gadā)
* 1920. gads — Melina Merkuri (*Μελίνα Μερκούρη*), grieķu aktrise un politiķe (mirusi 1994. gadā)
* 1925. gads — Ramizs Alija (*Ramiz Alia*), Albānijas prezidents (miris 2011. gadā)
* 1926. gads — Klauss Kinskis (*Klaus Kinski*), vācu kinoaktieris (miris 1991. gadā)
* 1927. gads — Džordžs Skots (*George Scott*), amerikāņu aktieris (miris 1999. gadā)
* 1932. gads — Vītauts Landsberģis (*Vytautas Landsbergis*), Lietuvas politiķis
* 1935. gads — Pīters Boils (*Peter Boyle*), amerikāņu kinoaktieris (miris 2006. gadā)
* 1939. gads:
** Josefs Černijs (*Josef Černý*), čehoslovāku hokejists (miris 2025. gadā)
** Lī Hārvijs Osvalds (*Lee Harvey Oswald*), ASV prezidenta slepkava (miris 1963. gadā)
* 1952. gads — Jānis Kinna, latviešu politiķis un lauksaimnieks
* 1960. gads — Žans Klods van Damme (*Jean-Claude Van Damme*), beļģu cīņas mākslas meistars un aktieris
* 1972. gads — Karls Nēhammers (*Karl Nehammer*), Austrijas politiķis
* 1984. gads — Lindsija Vona (*Lindsey Vonn*), ASV kalnu slēpotāja
* 1991. gads — Zorāns Mamdani (*Zohran Mamdani*), amerikāņu politiķis
* 1992. gads — Berijs Kjogans (*Barry Keoghan*), īru aktieris
* 1994. gads — Džons Makgins (*John McGinn*), skotu futbolists
* 2003. gads — Alehandro Balde (*Alejandro Balde*), spāņu futbolists
* 2005. gads — Suna Juisjiņa (宋宇新, *Song Yuxin*), Ķīnas šahiste

## Miruši
* 1216. gads — Džons Bezzemis (*John Lackland*), Anglijas karalis (dzimis 1166. gadā)
* 1417. gads — Gregors XII (*Gregorius XII*), Romas pāvests (dzimis 1326. gadā)
* 1503. gads — Pijs III (*Pius III*), Romas pāvests (dzimis 1439. gadā)
* 1865. gads — Lords Palmerstons (*Lord Palmerston*), britu politiķis (dzimis 1784. gadā)
* 1871. gads — Čārlzs Bebidžs (*Charles Babbage*), britu matemātiķis, filozofs un inženieris (dzimis 1791. gadā)
* 1889. gads — Antonio Meuči (*Antonio Meucci*), itāļu izgudrotājs (dzimis 1808. gadā)
* 1893. gads — Šarls Guno (*Charles Gounod*), franču komponists (dzimis 1818. gadā)
* 1918. gads — Kolomans Mozers (*Koloman Moser*), austriešu mākslinieks (dzimis 1868. gadā)
* 1921. gads — Ludvigs III (*Ludwig III.*), Bavārijas karalis (dzimis 1845. gadā)
* 1931. gads — Tomass Edisons (*Thomas Edison*), ASV izgudrotājs (dzimis 1847. gadā)
* 1947. gads — Šarls Trefels (*Charles Treffel*), franču ūdenspolo spēlētājs (dzimis 1875. gadā)
* 1955. gads — Hosē Ortega i Gasets (*José Ortega y Gasset*), spāņu filozofs (dzimis 1883. gadā)
* 2021. gads — Kolins Pauels (*Colin Powell*), ASV politiķis (dzimis 1937. gadā)
* 2022. gads — Andris Freibergs, latviešu scenogrāfs un pasniedzējs (dzimis 1938. gadā)
* 2022. gads — Aldis Lauzis, latviešu valodnieks un tulkotājs (dzimis 1939. gadā)
* 2025. gads:
** Jans Džeņnins (*楊振寧*, *Chen Ning Yang*), Ķīnas un ASV fiziķis (dzimis 1922. gadā)
** Sems Riverss (*Sam Rivers*), ASV ģitārists (dzimis 1977. gadā)

## Svētku un piemiņas dienas
* Neatkarības diena (Azerbaidžāna)